“பொதுவா பாராட்டு, அளவுக்கு அதிகமானா போதை மாதிரி இருக்கு. `ரேனிகுண்டா' பட ட்ரெய்லர் பார்த்துவிட்டு `யாருடா இவர்?'னு நினைச்சிருக்கேன். பன்னீரின் நேர்மையும் பொறுமையும் எனக்குப் பிடிக்கும். அவருக்கு ரொம்ப சரியாத்தான் பன்னீர்செல்வம்னு பேர் வெச்சிருக்காங்க. நான் சினிமாவுக்கு 2004-ம் ஆண்டிலிருந்து முயற்சிபண்ணினேன். 2010-ம் ஆண்டில்தான் ஹீரோ ஆனேன். எங்கிட்ட கேட்டால் ஐம்பது பேரைப் பற்றியாவது ஏதாவது குறை சொல்வேன். ஆனால், பன்னீர்செல்வம் தன் வாழ்க்கையில் எத்தனை கஷ்டங்களைப் பார்த்திருந்தாலும், மற்றவர்களைப் பற்றி ஒரு வார்த்தைகூட நெகட்டிவா பேசாதவர். `இவர் ஏதாவது சொல்வார்’னு நினைப்பேன். ஆனா, இவர் சொன்னதே இல்லை.